钦定古今图书集成/明伦汇编/氏族典/第487卷 > 《廖用贤尚友录》 > 谢皓
## 钦定古今图书集成/明伦汇编/氏族典/第487卷 > 《廖用贤尚友录》 > 谢皓

按《万姓统谱》：皓，字德夫，诇侄。入太学，与游权老、龚吉
老齐名，时人目为三老。登元丰进士，历瑞州司理，狱
无苛留，吏不敢欺。擢金部郎。大观三年，辽使至，需索
无厌，上命皓待之。皓入对曰：“不疑于物，物亦诚，苟待
之以诚，彼虽无知亦屈服。”由是使者无他辞。迁司农
少卿。